**УКВ Шампион на България / Проект LZ2FP/**

***Основни положения:***

• БФРЛ присъжда званието „УКВ шампион на България“ ежегодно

• Званието се присъжда на станции, регистрирани по реда на ТИ (с

опознавателен знак с префикс LZ)

.

• Званието „УКВ шампион на България“ се присъжда в две категории:

Индивидуални и Колективни участници без да се взема предвид мощността на предавателя или факта, че участникът е участвал в категория „6 часа“.

• Зачитат се участията на кандидатите в следните УКВ състезания:

 – „Ден на радиото“,

 - LZ DX VHF/UHF Contest,

 - LZ УКВ полеви ден

* IARU 50/70 Mhz
* IARU VHF
* IARU UHF SHF

***Методика за класирането на участниците:***

.За всяка една установена радиовръзка се начисляват точки. Точки се начисляват само за радиовръзки, потвърдени след кръстосана проверка на логовете на участниците в състезанието. За състезанията, организирани от IARU, се зачитат точките, признати за валидни след публикуване на резултатите от съответното състезание. За състезанията, организирани от БФРЛ се зачитат точките, потвърдени след кръстосана проверка на логовете на състезателите, независимо от това дали логовете са изпратени до БФРЛ или до съответния УКВ мениджър на страната. Не се зачитат точки в случай, че кореспондента не е изпратил лог, поради което не може да бъде извършена кръстосана проверка.

 Точки за установените връзки се начисляват по следния начин:

* 50MHz/70MHz 0,3 т/км
* 144MHz 1т/км
* 432MHz 2т/км
* 1,3GHz 5т/км
* 2,4GHz 5т/км
* 3,4GHz 5т/км
* 5,6GHz 6т/км
* 10&up GHz 10т/км

. Крайният резултат е сумата от точките от всички състезания на всички обхвати.

 Класирането се изготвя според броя на точките.

 Награди:

- Класираните на първо място в двете категории се награждават с плакети.

- С дипломи се награждават индивидуалните участници за зачетена най далечна връзка - ODX на обхвати 144MHz &UP